Тоқаев Украина шиеленісін жіті бақылап отыр
"Тоқаев Украина шиеленісін жіті бақылап отыр" | "https://abai.kz/post/147275"
TITLE: Тоқаев Украина шиеленісін жіті бақылап отыр
URL: https://abai.kz/post/147275
META: "Тоқаев Украина шиеленісін жіті бақылап отыр" | "https://abai.kz/post/147275"
DATE: 15.02.2022
AUTHOR(s): Abai.kz
TOTAL WORDS: 101
TEXT: Президент Қасым-Жомарт Тоқаев Украина төңірегіндегі жағдайды жіті бақылап отыр. Бұл туралы Мемлекет басшысының баспасөз хатшысы Берік Уәли айтты. "Әрине, Президент Украина төңірегіндегі жағдайды жіті бақылап отыр. Бұл мәселе Владимир Путинмен өткен кездесуде талқыланды. Мемлекет басшысы келіссөз қорытындысы бойынша "жақсы жанжалдан, жаман болса да бітім артық" екенін айтты. Басқаша айтқанда, ымыраға келу үшін нәтижелі дипломатиялық келіссөздердің жалғасқанын жақтайды. Президенттің айтуынша, еуразиялық қауіпсіздіктің бөлінбеушілік қағидатын ұстанған жөн, оның үстіне бұл қағидат 2010 жылы қабылданған ЕҚЫҰ-ның Астана декларациясы мәтініне де енгізілген", - деді Берік Уәли. 10-11 ақпанда Қазақстан Президенті Мәскеу мен Қазан қалаларына жұмыс сапарымен барды. Кремльде Қасым-Жомарт Тоқаев Владимир Путинмен келіссөз жүргізді. Abai.kz
